**Årsmelding for troppen, 2021.**

Ledere i troppen i 2020 var Oddvar Aamodt, Leif Harald Fredheim, Gaute Holta, Bengt Andresen, Svein Olav Tengesdal, Jørgen Bjørnseth, Thomas Kalve, Frank Refsland, Agnete Wiborg Fredheim,. Har også fått litt hjelp av roverne Gro Merethe, Dina Angelica, Ingrid Elise, Willy og Emma (roveraspirant). Det har stort sett vært med nok ledere, men til tider litt for få ledere som er villig til å ta ansvar for planlegging og utføring av aktiviteter.

Vi har møter hver tirsdag ca fra 19.00 til 20.00, noen ganger til 20:15 eller 20:30

Speideråret 2021 har vært litt påvirket av Korona, men ikke så mye som 2020.

De første ukene i Januar var alle fysiske speidermøter kansellert pga korona. Vi hadde da et organisert individuelt møte der speiderne kunne gå en topptur hver for seg og signalisere til hverandre med lys.

Når vi startet opp igjen etter nedstengningen så hadde vi stort sett bare utemøter og det har gått veldig bra.

Det ble en ny nedstengning i April som førte til at vi hadde et par uker uten fysiske møter. Da fikk speiderne et par utfordringer de kunne utføre på egen hånd.

Ellers har vi hatt jevnlige møter uten særlige begrensninger. Korona restriksjoner har endret seg ofte, men vi har for det meste hatt fritak for 1meters regelen og har klart å drive på som normalt. Ekstra fokus på bruk av håndvask og håndsprit er stort sett det som har vært annerledes.

Vi har hatt litt fokus på Speiderloven og blitt litt flinkere til å ha markerte oppstart og avslutningsrutiner. Har sunget flaggsangen noen ganger snakket litt om deler av speiderloven i oppstart, og pleier å avslutte med «Vær Beredt – Alltid Beredt»

Det har til tider vært utfordrende å få speiderne til å stå i ro ved oppstilling. En av grunnene har nok vært litt store patruljer som har vokst større og større når kamerater av speidere blir med, så ender det med litt for mange kompiser som skal tulle og vase. Vi har endret patrulje-oppstilling fra å stå på rekker med PEF fremmerst, til at alle står i en halvsirkel, patruljevis. Det har gjort at alle speiderne står «fremmerst» og da blir det litt mindre bråk, men fremdeles litt for mange som ikke klarer å stå fint. Derfor har vi planlagt at vi i Januar 2022 skulle endre på patruljene for å få litt mer strukturerte og samarbeidende patruljer.

Per 31.12.2021 hadde troppen 29 medlemmer, som er fordelt på 4 patruljer.

I 2021 har vi hatt følgende aktiviteter:

Vårprogram tirsdager:

Topptur (individuell), Skøyter på Slettebø, Patruljemøte -Isfiske, 2-stasjoner: Sprettert og Skjerfknute/Nøkkelring, Tur til Midbrød Øyna – Ut mot fyret, Kart og kompass, Samarbeid/Samband/Orientering, Lage fakler, Kanelboller, Kakao og portal, Tur rundt Espefjellet, Fixset (Individuell), St.Georg Dag (Individuell), Merkemøte Maritim Forsøpling, Nyttige turtips og introduksjon til Speiderloven, Klatring og surring, Kanotur I Hellelandsvassdraget, Leirdueskyting og Luftgevær/Tarp trening, Orientering.

Høstprogram tirsdager:

Oppstart - Kano/kajakk/bading og grilling, Mat på bål, Førstehjelp/Brannslokking, Jolleseiling, Kart og kompass, Pionering, Speiderknuter, Tur til Rosshagen med grilling og kart, Merkemøte – Kart og Kompass, Laging av fuglemat, Dropslaging, Juleavslutning

Turer :

Vintertur Frikvarteret på Ådneram

Patruljehaik på Hellvik

1 turer til Imeseid på høsten sammen med Flokken. Vårturen ble avslyst pga mangel på ledere

Overnattingstur til DNT hytta Li i Flekkefjord (12 Vandrere og Rovere, uten ledere)

Sommerens Landsleir AGENDA ble avlyst og istedet ble det fra forbundet lagt opp til felles rammeverk som hver enkelt gruppe kunne bruke for sin egen leir. Det var tidlig lagt opp til at vi sannsynligvis ikke kunne planlegge for noen storsamlings leir pga korona restriksjoner. Selv om vi ikke visste hvilke restriksjoner som kom til å være til sommeren, så var anbefalingen tidlig fra krets og forbund at vi burde planlegge for maks 50 speidere samlet. Vi valgte derfor å reise til Rjukan alene og følge et program som Madla speidergruppe hadde laget med masse kjekke aktiviter. Leirplassen ble på eget område på Rjukan Hytte og Caravan Park, en liten koselig campingplass utenfor Rjukan sentrum. Det ble fottur til Gaustadtoppen, Krossobanen opp til klatrepark, svømmehall, Vemork museum og haik i sabotørenes fotspor.

Lederne takker for mange kjekke samlinger.

Oddvar Aamodt